|  |  |  |
| --- | --- | --- |
| **«ҚАЗАҚСТАН РЕСПУБЛИКАСЫ**  **ӘДІЛЕТ МИНИСТРЛІГІ» МЕМЛЕКЕТТІК МЕКЕМЕСІ** | Описание: 800px-Emblem_of_Kazakhstan_3d.png | **ГОСУДАРСТВЕННОЕ УЧРЕЖДЕНИЕ**  **«МИНИСТЕРСТВО ЮСТИЦИИ РЕСПУБЛИКИ КАЗАХСТАН»** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | | |
| **010000, Астана қаласы, «Министрліктер үйі», Мәңгілік Ел даңғылы, 8,**  **тел: +7 (7172) 74-07-97, +7 (7172) 74-09-94; e-mail: [kanc@adilet.gov.kz](mailto:kanc@adilet.gov.kz)** |  | **010000, город Астана, «Дом министерств», проспект Мәңгілік Ел, 8,**  **тел: +7 (7172) 74-07-97, +7 (7172) 74-09-94; e-mail: [kanc@adilet.gov.kz](mailto:kanc@adilet.gov.kz)** |
| **\_\_\_\_\_\_\_\_\_\_\_\_\_№\_\_\_\_\_\_\_\_\_\_\_\_\_\_\_\_**    **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  |  |

**Қазақстан Республикасының**

**Қаржы министрлігі**

*ПИ-121394 жобасына қатысты*

Қазақстан Республикасының Әділет министрлігі *(бұдан әрі - Министрлік)*   
«Арнайы кедендік статистиканы жүргізу қағидаларын бекіту туралы» Қазақстан Республикасы Қаржы министрінің 2018 жылғы 25 қаңтардағы №64 бұйрығына өзгерістер енгізу туралыҚазақстан Республикасының Қаржы министрлігі бұйрық жобасын *(бұдан әрі – жоба)* өз кұзыреті шегінде қарастырып, келесіні хабарлайды.

1. «Қазақстан Республикасының кейбір заңнамалық актілеріне Қазақстан Республикасындағы әкімшілік реформа мәселелері бойынша өзгерістер мен толықтырулар енгізу туралы» Қазақстан Республикасының Заңымен,   
«Құқықтық актілер туралы» Қазақстан Республикасының Заңының *(бұдан әрі - Заң)* 35-1-бабына 2023 жылғы 19 сәуіріндеөзгерістер енгізілді.

Сол өзгерістерге сәйкес Заңның 35-1-бабының 3-тармағының   
5)-тармақшасымен Қазақстан Республикасының Әділет министрлігіне әділет органдарында мемлекеттік тіркеуге жатпайтын нормативтік құқықтық актілердің тізбесін бекіту бойынша құзырет белгіленді.

Осылайша, «Әділет органдарында мемлекеттік тіркеуге жатпайтын нормативтік құқықтық актілердің тізбесін бекіту туралы» Қазақстан Республикасы Әділет министрінің 2023 жылғы 26 маусымдағы № 408 бұйрығымен бекітілген әділет органдарында мемлекеттік тіркеуге жатпайтын нормативтік құқықтық актілердің тізбесінің 1-тармағына сәйкес мемлекеттік органдар мен олардың қарамағындағы ұйымдардың, квазимемлекеттік сектор субъектілерінің, жергілікті өзін-өзі басқару органдарының, ұлттық операторлардың ведомствоішілік қызметін реттейтін және үшінші тұлғалардың мүдделерін қозғамайтын нормативтік құқықтық актілер мемлекеттік тіркеуге жатпайды.

Осы орайда, жоғарыда көрсетілген Жоба мемлекеттік тіркеуге жатпайды және бұйрықты мемлекеттік тіркеусіз қайта қабылдауыңыз қажет.

Жоғарыда айтылғанның нәтижесінде Қазақстан Республикасы Әділет министрінің м.а. 2023 жылғы 5 шiлдедегi № 464 бұйрығымен бекітілген нормативтік құқықтық актілерді әзірлеу, келісу және мемлекеттік тіркеу қағидаларының *(бұдан әрі – Қағида)* 44-тармағын басшылыққа ала отырып, келісуден бас тартамыз.

2. Бұл ретте «Құқықтық актілер туралы» Заңның 27-бабының 1-тармағына сәйкес нормативтік құқықтық актінің қабылдануына байланысты, егер нормативтік құқықтық актілер немесе олардың құрылымдық элементтері жаңа нормативтік құқықтық актіге енгізілген құқық нормаларына қайшы келсе немесе солармен қамтылса, күші жойылды деп тануға жатады.

Осыған орай, мемлекеттік тіркеусіз тиісті жаңа бұйрық қабылданғаннан кейін алдынғы қабылданған акті мемлекеттік тіркеуден өткендіктен оны күші жойылды деп тану туралы бұйрықты мемлекеттік тіркеуге жолдауды сұраймыз.

Аталған тәсіл әділет органдарында мемлекеттік тіркеуге жатпайтын нормативтік құқықтық актілерді қолданудың бірыңғай тәжірибесін қалыптастырады.

3. Мемлекеттік тіркеуге жатпайтын нормативтік құқықтық актілердің жобаларын әзірлеу және келісу «Құқықтық актілер туралы» Заңының және Қағиданың нормативтік құқықтық актілерінің әзірленген жобаларының жария талқылау үшін ашық нормативтік құқықтық актілердің интернет-порталына орналастыру, қоғамдық кеңестің ұсынымдарын, Қазақстан Республикасы Ұлттық Кәсіпкерлер палатасының және сараптамалық кеңес мүшелерінің сараптамалық қорытындыларын, сыбайлас жемқорлыққа қарсы ғылыми сараптамаларды алу, Қазақстан Республикасы Кәсіпкерлік кодексінің 82 және 83-баптарының талаптарын ескере отырып, реттеушілік әсерге талдау жүргізу, сондай-ақ Қазақстан Республикасы нормативтік құқықтық актілерінің эталондық бақылау банкіне ресми жариялауға жіберуге қатысты талаптарын ескере отырып жүзеге асырылатынын атап өтеміз.

Бұл ретте, актіні тіркеу қажеттілігінің болмауы оның заңды күшін, сондай-ақ әзірлеуші органдардың актілерді әзірлеу, қабылдау процесіне қатысты заңнаманың басқа да талаптарын сақтау қажеттілігін жоққа шығармайды.

**Қазақстан Республикасының**

**Әділет вице-министрі Б. Жақселекова**

*Орын. А.Марленқызы*

*(a.marlenkyzy@adilet.gov.kz)*